ولا أنت غيم في السما ولاني الميت ظما
قلبك إذا ماضمني غيره قلوب تضمني
بفارقك وأنا ابتسم ماشلت همك طالما
ماهمك في يوم اللقاء ليه الفراق يهمني
الكل منا له طريق و ليل ونجوم وسما
بكره تلومك دمعتك و أنا الحياه تلمني
خلاص ما ابغى اصادفك ابعد عن حدود الحما
إلى متى و أنا أمدحك و الناس فيك تذمني
لي عمري و أيامي معك حزن من العمر ارتمى
الليل نقصني عمر خلي الصباح يتمني
بودعك و اروي عروق الصبر من بعد الظما
وإن جابك الطاري بقول إنسان كان يهمني